*Kivonat a Jászberény Városi Önkormányzat Képviselő-testületének 2020. január 22-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***14/2020. (I. 22.) határozata***

***a Jászberényi Állat- és növénykertben létrehozott ökoturisztikai látogatóközpont, illetve tematikus játszótér bérbeadásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a, továbbá a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet 19. §-ában foglaltak alapján hozzájárul a Jászberény Városi Önkormányzat (a továbbiakban: Önkormányzat) tulajdonát képező **jászberényi 8789/1 hrsz.-ú**, 4.5785 m2 területű, kivett állatkert megnevezésű, természetben a Jászberény, Fémnyomó út 3. szám alatti ingatlanon **a TOP-1.2.1-15-JN1-2016-00015** azonosítószámú projekt során létrehozott **állati kalandozó egyedi tematikus játszótér, ökoturisztikai látogatóközpont és bemutatóterem**, **Jászberényi Vagyonkezelő és Városüzemeltető Nonprofit Zrt.** (a továbbiakban: JVV NZrt., székhely: 5100 Jászberény, Margit-sziget 1., adószám: 11267827-2-16, képviseli: Horgosi Zsolt ügyvezető) **részére** – a nemzeti vagyonról szóló 2011. évi CXCVI. törvény 11. § (17) bekezdés b) pontja alapján versenyeztetés mellőzésével – **történő bérbeadásához**.
2. A bérleti jogviszony **2020. február 1. napjától kezdődően határozatlan időtartamra** szólóan jön létre. A bérleti szerződésben rögzíteni kell a rendes felmondás – 60 napos felmondási idő megtartása mellett – mindkét felet megillető jogának kikötését.
3. A szerződésben kikötendő **bérleti díj összege 100.000.- Ft/hó + Áfa,** mely a KSH által évente közzétett inflációs ráta mértékével – a közzétételt követően minden naptári év január 1-jére visszamenőleges hatállyal – automatikusan megemelkedik. A bérlő a bérleti díjat az Önkormányzat által kiállított számla alapján köteles megfizetni.
4. A bérleti szerződésben rögzíteni kell továbbá az alábbiakat:
* A bérlő vállalja a TOP-1.2.1-15-JN1-2016-00015 azonosítószámú „Társadalmi és környezeti szempontból fenntartható turizmusfejlesztés- Jászberény és Jászdózsa települések összefogásával” című pályázatban vállalt 5 éves fenntartási időt
* A bérlő vállalja, hogy 5 éven keresztül a természeti és kulturális örökségnek, illetve látványosságnak minősülő jászberényi támogatott helyszíneken tett összes látogatás várható számának növekedése, az Üzleti terv szerint: 4000 fő.
* Az ingatlan fenntartásával, üzemeltetésével kapcsolatban felmerülő költségeket a bérlőnek kell viselnie.
* A bérlőt az ingatlan rendeltetésszerű használatával kapcsolatosan az alábbi költségek terhelik:
* az általa használt ingatlan és eszközök karbantartása,
* az általa használt ingatlan közüzemi díjai (szemétszállítás díja, víz- és csatornadíj, víz-, melegvíz díja, elektromos energia díja, gázfogyasztás díja) és a külön szolgáltatások díja (kábel Tv díj, internet díj, kéményseprő díj, telefon díj, stb.).
* A bérbeadó a szerződésszegés abbahagyására irányuló írásbeli felszólítás kézhezvételét követően 8 munkanapon belül felmondhatja a szerződést, ha
* a bérlő a rendelkezésére bocsátott ingatlanban és az eszközökön nem a pályázatban vállalt tevékenységet végzi, azt nem a megjelölt célra használja,
* a bérlő a meghatározott költségeket nem fizeti meg,
* a bérlő a szerződésben vállalt, vagy jogszabályban előírt egyéb lényeges kötelezettségét nem teljesíti,
* a bérlő a használt ingatlant rongálja, vagy rendeltetésével ellentétesen használja.
1. A Képviselő-testület felhatalmazza Jászberény Város Polgármesterét az Önkormányzat, mint bérbeadó és a Jászberényi Állat- és Növénykert mindenkori üzemeltetőjével, mint bérlővel kötendő bérleti szerződésnek az Önkormányzat képviseletében történő aláírására.

**Határidő:** 2020. január 31. (a bérleti szerződés aláírására)

**Felelős**: Budai Lóránt polgármester (az 5. pontban foglaltak vonatkozásában)

 Hegyi István, a PH Városfejlesztési Iroda vezetője

**Erről:**

1. JVV NZrt. – Jászberény,
2. Jász-Nagykun-Szolnok Megyei Kormányhivatal – Szolnok,
3. PH Városfejlesztési Iroda – helyben,
4. Városüzemeltetési és Tulajdonosi Bizottság tagjai – helyben,
5. Képviselő-testület valamennyi tagja – helyben,
6. Irattár

**é r t e s ü l.**

|  |  |  |
| --- | --- | --- |
| ***Budai Lóránt sk.*** |  | ***Baloghné dr. Seres Krisztina sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2020. január 23.*

 *(Dr. Bessenyei Lilla)*

 *irodavezető*